Kunnafonidiminɛn ntanya kama, togodaw tigɛlen bɛ ka bɔ diɲɛ mɔgɔ tɔw la waati bɛɛ ka sɔrɔ an ka kɔrɔlenkow ni laadalakow caman bɛ kɛ an duguw kɔnɔ minnu ka kan ka dɔn diɲɛ fan bɛɛ.
Bi, villageinfos, n’o ye kunnafonidiyɔrɔ ye Mondoblog kan, a nana n’an ye o kɛnɛ dɔ kan Sayi, Massina mara la, n’o ni Bamakɔ cɛ ye kilomɛtɛrɛ 300 ni kɔ ye, Segu.
San o san, ɲɛnajɛ dɔ bɛ kɛ yen ka ɲɛsin laadalakow ni kokɔrɔw matarafali ma baw ni ɲɔgɔn cɛ dugu la, n’o ye komini minnu bɛ Bani ni Nizɛri ba cɛ, o duguw ye, Massina mara la, Mali la.
Ɲinanta ɲɛnajɛw, n’olu kɛra ka bɔ Awirilikalo tile 24 na ka se a tile 26 ma san 2011, o kɛra laadalako ni kokɔrɔ caman yeli sababu ye dunanw fɛ i n’a fɔ farikolo lasakali faso ye.
Farikolo lasarakali faso ye, o ye wale ye min bɛ kɛ laadaladɔnw sen fɛ Sayi, mɔgɔw fɛ, a ka di minnu yɛrɛ ye ka don a ko la ka sɔrɔ u ma diyagoya. Dugu mɔgɔ dɔw b’u yɛrɛ di, u bɛ bugɔ ni busa ye u kɔ la walima u disi la, k’a bɛɛ tigɛ tigɛ, k’a joli bɔ. A ka kan ka a ka jira yan ko diyagoya tɛ, mɔgɔ si tɛ sama a boloma ka na, u bɛɛ bɛ na u yɛrɛ ma, k’u farikolo di dugu ka hɛrɛ ni lafiya sɔrɔli kama. U bɛ gosi mɔgɔ wɛrɛw fɛ ni busa ye. A laban na, u bɛɛ fari tigɛ tigɛlen don, wa joli bɛ bɔ fan bɛɛ. Laadala delili don walasa ka hɛrɛ, bɛn ani lafiya don dugu kɔnɔ. Jaw b’a tɔ ɲɛfɔ.
bam_Latn bam_Latn bam_Latn bam_Latn bam_Latn